Tomi Leino Trio – 15 Years Of Straight Forward Blues K-18
Tomi Leino on pitkänlinjan muusikko, jonka kitara soi blues ja roots-musiikille. Blues ja kitara on vienyt miestä aina Karkkilasta Kaliforniaan saakka, ja vuosien kova työnteko on tehnyt hänestä yhden Euroopan arvostetuimmista bluesmuusikoista.
Tomi Leino on pitkänlinjan muusikko, jonka kitara soi blues ja roots-musiikille. Blues ja kitara on vienyt miestä aina Karkkilasta Kaliforniaan saakka, ja vuosien kova työnteko on tehnyt hänestä yhden Euroopan arvostetuimmista bluesmuusikoista. Tomin sielukas ja taidokas soitto puhuttelee kuuntelijaa. Hän on esiintynyt ympäri maailmaa nimekkäiden blues-artistien kanssa ja luonut mainetta taitavana kitaristina, jonka soitosta huokuu musiikkityylin juuret ja elämä. Tomi Leinon ensirakkaus musiikkiin oli aikoinaan koko Suomea ravistellut legendaarinen Hurriganes, jonka innoittamana hän perusti kavereiden kanssa ensimmäiset bändit teini-iässä ja sen kautta kitaransoiton treenaaminen alkoi. Blues tuli mukaan kuvioihin jo parikymppisenä, kun Leino tutustui Chicago Overcoat nimiseen kokoonpanoon. Yhtye herätti mielenkiinnon roots-musiikkiin ja sen laajaan historiaan. Sen jälkeen Leinolle oli selvää, että blues on sitä mitä hän haluaa tehdä ja sitä kohti hän lähti. Blues on musiikkityylinä sellainen, jota ei opita koulussa tai musiikin teoriaa lukemalla. Blues on elettyä elämää ja sen ammentamista tarinankerronallisesti omaan musiikkiin. Leino kertoo, että hänellä on paljon musiikillisia vaikutteita, mutta ei halua suoranaisesti kopioida ketään. Tärkeintä on löytää oma sielukkuus ja soundi. Tomi Leino Trion keikoista suurin osa on ulkomailla, muun muassa Ruotsissa, Tanskassa, Hollannissa, Belgiassa sekä muualla Keski-Euroopassa. Tomi Leino Trio viettää tänä vuonna 15-vuotis juhlavuottaan. Yhtyeessä soittaa Leinon lisäksi rumpuja Mikko Peltola sekä bassossa Jaska Prepula. Yhtye on julkaissut useita albumeita ja tulevana syksynä, juhlavuoden kunniaksi ilmestyy uutta musiikkia, jota nauhoitetaan Leinon omassa Suprovox studiossa. Kesto n. 2,5 h, sisältää väliajan Ikäraja: K18 Permanto K18 anniskelualue. Parveke ei anniskelua.